gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es gl es gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os libreiros cren superada a crise provocada pola gratuidade dos libros de texto
Xoves, quinta feira, 29 de setembro de 2022
30º ANIVERSARIO DA FEDERACIÓN QUE OS AGRUPA
Xaime Corral, presidente da FLG, destaca a cohesión do sector e asegura mirar o futuro con optimismo
Redacción - 09:46 30/11/2007
Tags: librarias libro xaime corral
As librarías galegas son moi dependentes dos libros de texto, pois aínda que o 15 por cento dos puntos de venda, os máis especializados, non se ocupan da súa venda, entre as restantes este tipo de obras supoñen entre o trinta e o sesenta por cento dos seus ingresos. É por iso que cada medida adoptada pola administración en relación cos libros escolares ten unha incidencia enorme, e nos últimos anos sempre negativa, sobre o gremio.
Así e todo, cando se lle pregunta a Xaime Corral, presidente da Federación de Libreiros de Galicia (FLG), sobre a situación do sector, este salienta, sobre todo, a súa cohesión e unidade, que posibilitou, dixo, "que a sangría dos últimos anos se cortase", e que lle permite mirar o futuro con esperanza e optimismo. Corral destacou, ademais, a boa relación que manteñen coa Administración, en especial coas consellarías de Cultura, Educación e Industria.
Tamén é optimista o libreiro Xosé Antón Pedreira, que advirte unha "situación estábel" na actualidade, despois dos peches provocados polas medidas adoptadas pola administración sobre os libros de texto. Pedreira é igualmente optimista sobre o propio futuro do libro galego, salientando sobre todo a aposta de Rinoceronte e Galaxia a prol das traducións.
Homenaxe a Xesús Couceiro
O domingo 2 de decembro a Federación celebrará en Compostela o acto de conmemoración dos trinta anos da súa fundación, en 1977. Será un evento "familiar", en palabras de Xaime Corral, ao que asistirán a conselleira de Cultura, Ánxela Bugallo, o alcalde de Santiago, Xosé Sánchez Bugallo, e o tenente alcalde da cidade, Néstor Rego. Nese acto ofrecerase unha homenaxe ao primeiro presidente da federación, Xesús Couceiro Rivas, propietario ademais da libraría Couceiro.
Ademais, a finais de decembro a Federación presentará un detallado informe, encargado á USC, no que se ofrecerá unha foto fixa da situación do sector. O estudo analizou máis de 200 puntos de venta en toda Galiza e recolleu ademais datos e opinións entre distribuidores, bibliotecarios e editoriais.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto